Прыгадаю, што банк уклаў вялікія рэсурсы ў будаўніцтва падземнага гандлёвага цэнтра “Сталіца” на плошчы Незалежнасці ў Мінску, фінансаваў рэканструкцыю сталічнага чатырохзоркавага гатэля “Мінск”, плошчаў мінскага Камароўскага рынку і прылеглых тэрыторый. З прыцягненнем сродкаў банка ўзведзены (“Еўропа”) і будуць узводзіцца (“Вікторыя”) самыя сучасныя гасцініцы беларускай сталіцы. Мы актыўна фінансуем сферу будаўніцтва жылля, што таксама з’яўляецца нашым унёскам і ў сацыяльную галіну, і ў развіццё сучаснай архітэктуры.